

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 11.februārī **Nr.74**

(prot. Nr.4, 24.§)

**Par zemesgabalu pieņemšanu dāvinājumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, saskaņā ar Civillikuma 1928.pantu un ievērojot likuma „Par interešu konflikta novēršanu valsts un amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ievērojot Daugavpils pilsētas domes 2020.gada 30.janvāra lēmumus Nr.38, Nr.39, Nr.40, Nr.41, Nr.42 „Par zemes vienības daļas nodošanu patapinājumā”, nodrošinot SAM 5.6.2. projekta “Cietokšņa noliktavu zonas rūpnieciskās teritorijas reģenerācijas veicināšana un pieejamības uzlabošana” realizāciju, Projekta ietvaros veikt objekta “Motoru ielas pārbūve no Bērzu ielas līdz Vaļņu ielai ar Motoru ielas rūpnieciskās zonas pārbūvi, Daugavpilī” būvniecību, sekmējot saimniecisko darbību un mazinot bezdarbu, ņemot vērā, ka uz *(vārds uzvārds),* *(vārds uzvārds)*, *(vārds uzvārds)*, *(vārds uzvārds)*, *(vārds uzvārds)* piederošām zemes vienībām plānots veikt braucamā ceļa un inženiertīklu izbūves darbus atbilstoši būvprojektam “Motoru ielas pārbūve no Bērzu ielas līdz Vaļņu ielai ar Motoru ielas rūpnieciskās zonas pārbūvi, Daugavpilī”, ievērojot ar zemes vienību īpašniekiem noslēgtos Līgumus par zemes vienību nodošanu patapinājumā, ņemot vērā, 04.02.2021. Īpašuma komitejas atzinumu, 04.02.2021. Finanšu komitejas atzinumu,atklāti balsojot: PAR – 13 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Pieņemt bez atlīdzības Daugavpils pilsētas pašvaldības īpašumā sabiedriskajām vajadzībām – braucamā ceļa un inženiertīklu izbūvei:
   1. no *(vārds uzvārds)*, personas kods *(personas kods)*, adrese: *(adrese)*, zemes vienību ar kadastra apzīmējumu 0500 035 0009 1991 m2 platībā;
   2. no *(vārds uzvārds)*, personas kods *(personas kods)*, adrese: *(adrese)*, zemes vienību ar kadastra apzīmējumu 0500 035 0011 246 m2 platībā;
   3. no *(vārds uzvārds)*, personas kods *(personas kods)*, adrese: *(adrese)*, zemes vienību ar kadastra apzīmējumu 0500 035 0013 609 m2 platībā;
   4. no *(vārds uzvārds)*, personas kods *(personas kods)*, adrese: *(adrese)*, zemes vienību ar kadastra apzīmējumu 0500 035 0015 850 m2 platībā;
   5. no *(vārds uzvārds)*, personas kods *(personas kods)*, adrese: *(adrese)*, zemes vienību ar kadastra apzīmējumu 0500 035 0022, 58 m2 platībā un zemes vienību ar kadastra apzīmējumu 0500 035 0024, 2 m2 platībā (skat. pielikumā),

noslēdzot ar zemes vienību īpašniekiem dāvinājuma līgumus.

1. Dāvinājuma rezultātā īpašuma tiesības iegūst Daugavpils pilsētas pašvaldība un lēmuma 1.punktā nekustamie īpašumi izmantojami braucama ceļa un inženiertīklu izbūvei.
2. Noteikt, ka visus izdevumus par nostiprinājuma lūgumu noformēšanu, kā arī nodevu un izdevumus par dāvinājuma līguma ierakstīšanu zemesgrāmatā sedz Daugavpils pilsētas pašvaldība.
3. Lēmuma izpildi kontrolē Daugavpils pilsētas Īpašuma pārvaldīšanas departaments.

Pielikumā: zemes vienību plāni.

Domes priekšsēdētājs  *(personiskais paraksts)* I.Prelatovs